SL Uradni list Evropske unije L 256/17

UREDBA KOMISIJE (ES) št. 1141/2007

z dne 1. oktobra 2007

o izdaji dovoljenja za 3-fitazo (ROVABIO PHY AP in ROVABIO PHY LC) kot krmnega dodatka

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,

ob upoštevanju naslednjega:

(1) Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.

(2) V skladu s členom 7 Uredbe (ES) št. 1831/2003 je bil predložen zahtevek za dovoljenje za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.

(3) Zahtevek zadeva dovoljenje za pripravek iz 3-fitaze, ki jo proizvaja Penicillium funiculosum (CBS 111 433) (ROVABIO PHY AP in ROVABIO PHY LC) in ki spada v kategorijo dodatkov „zootehnični dodatki“, kot krmnega dodatka za piščance za pitanje, kokoši nesnice, pujske (odstavljene) in prašiče za pitanje.

(4) Evropska agencija za varnost hrane („Agencija“) je v svojem mnenju z dne 17. aprila 2007 in 22. marca 2007 navedla, da pripravek iz 3-fitaze, ki jo proizvaja Penicillium funiculosum (CBS 111 433) (ROVABIO PHY AP in ROVABIO PHY LC), nima škodljivega vpliva na zdravje živali in ljudi ali na okolje (2). Poleg tega je ugotovila, da navedeni pripravek ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Agencija v mnenju priporoča ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. S tem mnenjem potrjuje tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.

(5) Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.

(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. oktobra 2007 Za Komisijo Markos KYPRIANOU Član Komisije

(1) UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).

(2) Mnenje znanstvenega sveta za dodatke in izdelke ali snovi, ki se uporabljajo v živalski krmi, in znanstvenega sveta o gensko spremenjenih organizmih o varnosti in učinkovitosti encimskega pripravka 3-fitaze, ki ga proizvaja Penicillium funiculosum (CBS 111 433) (ROVABIO PHY AP in ROVABIO PHY LC), kot krmnega dodatka za piščance za pitanje, kokoši nesnice, pujske (odstavljene) in prašiče za pitanje v skladu z Uredbo (ES) št. 1831/2003. Sprejeto 17. aprila 2007 in 22. marca 2007. EFSA Journal [Bilten EFSA] (2007) 471, str. 1–29.